《淮阴道中咏芦花和韵 其四》
清代·查有新

渔翁再到景应非，围绕藤萝荫钓矶。是雪是花群目想，和烟和雨一帆飞。

萧萧故垒秋多感，鸭鸭言禽㬉惯依。凌水有人搴作絮，哀鸿遍野正无衣。

作者简介：有新，字铭三，号春园，海宁人。贡生。就职州判有《春园吟稿》。诗话：海宁查氏，自初白查浦后代，有诗人春园，渊源家学不失矩矱。集中《和陶饮酒二十首》，自寓生平，尤见冲澹之趣。